Hotărârea Tribunalului (Camera a doua) din 9 decembrie 2014 – Riva Fire/Comisia

(Cauza T‑83/10)

„Concurență — Înțelegeri — Fier‑beton armat sub formă de bare sau de role — Decizie de constatare a unei încălcări a articolului 65 CO, după expirarea Tratatului CECO, în temeiul Regulamentului (CE) nr. 1/2003 — Fixarea prețurilor și a termenelor de plată — Limitare sau control asupra producției sau a vânzărilor — Încălcarea unor norme fundamentale de procedură — Competența Comisiei — Temei juridic — Consultarea comitetului consultativ privind înțelegerile și pozițiile dominante — Dreptul la apărare — Definirea pieței geografice — Aplicarea principiului lex mitior — Încălcarea articolului 65 CO — Amenzi — Gravitatea și durata încălcării — Circumstanțe atenuante — Proporționalitate — Aplicarea Comunicării privind cooperarea din 1996”

1. Comisia — Principiul colegialității — Conținut — Decizie de aplicare a normelor de concurență notificată în anexele la aceasta — Încălcarea principiului colegialității — Lipsă — Elemente expuse corespunzător cerințelor legale în textul deciziei (art. 219 CE) (a se vedea punctele 53-55 și 75)

2. Dreptul Uniunii Europene — Principii — Principiul aplicării retroactive a sancțiunii mai puțin severe — Principiu care se numără printre principiile generale de drept al Uniunii și este înscris în Carta drepturilor fundamentale a Uniunii — Determinarea lex mitior — Criterii — Legea cea mai favorabilă in concreto [Carta drepturilor fundamentale a Uniunii Europene, art. 49 alin. (1)] (a se vedea punctele 83 și 85)

3. Înțelegeri — Afectarea comerțului dintre statele membre — Criterii de apreciere — Apreciere pe baza mai multor factori reuniți care nu prezintă în mod necesar, considerați izolat, un efect determinant — Înțelegeri aplicabile pe întreg teritoriul unui stat membru — Existența unei puternice prezumții de afectare [art. 65 alin. (1) CO; art. 81 alin. (1) CE] (a se vedea punctele 88-91, 93-95, 97 și 130)

4. Concurență — Procedură administrativă — Comunicarea privind obiecțiunile — Conținut necesar — Respectarea dreptului la apărare — Indicarea principalelor elemente de fapt și de drept susceptibile să conducă la aplicarea unei amenzi — Indicare suficientă în lumina dreptului de a fi ascultat [art. 36 primul paragraf CO; art. 65 alin. (1) CO] (a se vedea punctul 104)

5. Concurență — Procedură administrativă — Respectarea dreptului la apărare — Conținutul principiului — Anularea unei prime decizii a Comisiei de constatare a unei încălcări — Adoptarea unei noi decizii pe baza unui alt temei juridic și a actelor pregătitoare anterioare — Admisibilitate — Obligația de a efectua o nouă comunicare privind obiecțiunile — Lipsă [art. 65 alin. (1), (4) și (5) CO; Regulamentul nr. 1/2003 al Consiliului, art. 27 alin. (1)] (a se vedea punctele 112-122, 124 și 211)

6. Înțelegeri — Practică concertată — Noțiune — Coordonare și cooperare incompatibile cu obligația fiecărei întreprinderi de a‑și stabili în mod autonom comportamentul pe piață — Schimb de informații între concurenți — Prezumția utilizării informațiilor pentru stabilirea comportamentului pe piață — Lipsa unor efecte anticoncurențiale asupra pieței — Irelevanță [art. 65 alin. (1) CO] (a se vedea punctele 137-140 și 161-166)

7. Concurență — Procedură administrativă — Decizie a Comisiei de constatare a unei încălcări — Obligația Comisiei de a face dovada încălcării și a duratei acesteia — Prezumția de nevinovăție — Recurgere la o serie de indicii — Grad de forță probantă impus elementelor de probă reținute de Comisie — Obligații în materie de probă ale întreprinderilor care contestă existența încălcării [art. 65 alin. (1) CO; Regulamentul nr. 1/2003 al Consiliului, art. 2) (a se vedea punctele 142-151)

8. Înțelegeri — Încălcare complexă care prezintă elementele unui acord și elementele unei practici concertate — Calificare unică drept „acord și/sau practică concertată” — Admisibilitate [art. 15 CO și art. 65 alin. (1) CO] (a se vedea punctele 154 și 155)

9. Concurență — Procedură administrativă — Decizie a Comisiei de constatare a unei încălcări — Mijloc de probă — Mijloace de probă scrise — Aprecierea valorii probatorii a unui document — Criterii — Necunoașterea autorului și a originii — Irelevanță (art. 65 CO) (a se vedea punctul 157)

10. Înțelegeri — Participare la reuniuni având un obiect anticoncurențial — Împrejurare care permite, în lipsa unei distanțări în raport cu deciziile adoptate, să se constate participarea la înțelegerea subsecventă — Distanțare publică — Interpretare restrictivă [art. 65 alin. (1) CO] (a se vedea punctele 159 și 209)

11. CECO — Prețuri — Baremuri de prețuri — Publicitate obligatorie — Compatibilitate cu interzicerea înțelegerilor [art. 60 CO și art. 65 alin. (1) CO] (a se vedea punctele 170, 171 și 187)

12. Înțelegeri — Interzicere — Încălcări — Stabilire a prețurilor — Noțiune — Înțelegeri privind stabilirea unei părți a prețului final — Suplimente — Includere [art. 65 alin. (1) CO] (a se vedea punctele 181-186)

13. Acte ale instituțiilor — Motivare — Obligație — Conținut — Decizii individuale — Decizie de aplicare a normelor de concurență [art. 15 CO și art. 65 alin. (1) CO] (a se vedea punctele 191 și 192)

14. Înțelegeri — Interzicere — Încălcări — Acorduri și practici concertate care constituie o încălcare unică — Răspundere pentru comportamente adoptate de alte întreprinderi în cadrul aceleiași încălcări — Admisibilitate — Criterii — Luare în considerare la momentul aprecierii gravității încălcării [art. 65 alin. (1) CO] (a se vedea punctele 213, 214, 216, 219 și 220)

15. Concurență — Amenzi — Cuantum — Stabilire — Criterii — Durata încălcării — Neluarea în considerare a neparticipării unei întreprinderi la una dintre componentele înțelegerii pentru o parte din perioada incriminată care nu poate fi calificată drept scurtă — Inadmisibilitate — Exercitarea de către instanța Uniunii a competenței sale de fond — Reducerea amenzii [Regulamentul nr. 1/2003 al Consiliului, art. 23 alin. (2)] (a se vedea punctele 219 și 220 și dispozitiv 1)

16. Înțelegeri — Acorduri între întreprinderi — Atingere adusă concurenței în sensul articolului 65 CO — Criterii de apreciere — Obiect anticoncurențial — Constatare suficientă [art. 65 alin. (1) CO] (a se vedea punctul 227)

17. Concurență — Amenzi — Cuantum — Stabilire — Criterii — Gravitatea încălcării — Inexistența unei liste obligatorii sau exhaustive de criterii [Regulamentul nr. 1/2003 al Consiliului, art. 23 alin. (2); Comunicarea 98/C 9/03 a Comisiei, pct. 1 A] (a se vedea punctul 244)

18. Concurență — Amenzi — Cuantum — Stabilire — Apreciere economică complexă — Marja de apreciere a Comisiei — Control jurisdicțional — Controlul legalității — Întindere [Regulamentul nr. 1/2003 al Consiliului, art. 23 alin. (2); Comunicarea 98/C 9/03 a Comisiei, pct. 1 A și 1 B] (a se vedea punctele 244 și 254-258)

19. Concurență — Amenzi — Linii directoare — Natură juridică — Normă de conduită indicativă care implică o autolimitare a puterii de apreciere a Comisiei — Obligația de a respecta principiile egalității de tratament, protecției încrederii legitime și securității juridice (Comunicarea 98/C 9/03 a Comisiei) (a se vedea punctele 246-248)

20. Concurență — Amenzi — Cuantum — Stabilire — Caracter descurajator — Luarea în considerare a dimensiunii și a resurselor globale ale întreprinderii sancționate — Pertinență — Aplicarea unui factor de multiplicare la cuantumul de plecare — Data care trebuie luată în considerare [art. 65 CO; Regulamentul nr. 1/2003 al Consiliului, art. 23 alin. (2); Comunicarea 98/C 9/03 a Comisiei, pct. 1 A] (a se vedea punctele 266-272)

21. Înțelegeri — Înțelegeri supuse ratione materiae și ratione temporis regimului juridic al CECO — Expirarea Tratatului CECO — Menținerea unui control al Comisiei, care acționează în cadrul juridic al Regulamentului nr. 1/2003 [art. 65 alin. (1) CO; Regulamentul nr. 1/2003 al Consiliului] (a se vedea punctul 273)

22. Concurență — Amenzi — Cuantum — Stabilire — Criterii — Gravitatea încălcării — Circumstanțe atenuante — Rol pasiv sau imitativ al întreprinderii — Criterii de apreciere — Comportament diferit de cel convenit în cadrul înțelegerii — Lipsa unui astfel de comportament [Regulamentul nr. 1/2003 al Consiliului, art. 23 alin. (2) și (3); Comunicarea 98/C 9/03 a Comisiei, pct. 3] (a se vedea punctele 284, 285 și 287)

23. Concurență — Amenzi — Cuantum — Stabilire — Cadru juridic — Linii directoare adoptate de Comisie — Comunicarea Comisiei privind neaplicarea sau reducerea cuantumului amenzii în schimbul cooperării întreprinderii incriminate — Putere de apreciere a Comisiei — Control jurisdicțional — Întindere [Regulamentul nr. 1/2003 al Consiliului, art. 23 alin. (2); Comunicarea 96/C 207/04 a Comisiei] (a se vedea punctele 301-311)

24. Concurență — Amenzi — Cuantum — Stabilire — Criterii — Reducerea cuantumului amenzii în schimbul cooperării întreprinderii incriminate — Condiții — Introducerea unei cereri de clemență — Necesitatea unui comportament care a facilitat constatarea încălcării de către Comisie — Apreciere [Regulamentul nr. 1/2003 al Consiliului, art. 23 alin. (2); Comunicarea 96/C 207/04 a Comisiei] (a se vedea punctele 312-319)

Obiectul

În principal, cerere de anulare a Deciziei C(2009) 7492 final a Comisiei din 30 septembrie 2009 privind o procedură de aplicare a articolului 65 CO (cazul COMP/37.956 – Fier‑beton, readoptare), astfel cum a fost modificată prin Decizia C(2009) 9912 final a Comisiei din 8 decembrie 2009, și, în subsidiar, cerere de reducere a cuantumului amenzii aplicate reclamantei

Dispozitivul

1) Fixează cuantumul amenzii aplicate Riva Fire SpA la 26093000 de euro.

2) Respinge în rest acțiunea.